โนมอร์ฮีโรส์ (วิดีโอเกม)

() เป็นวิดีโอเกมแนวแอ็กชันผจญภัยเดินและฟันในปี 2007 สำหรับเครื่องวี พัฒนาโดย Grasshopper Manufacture และจัดจำหน่ายโดยมาร์เวลลัสเอนเตอร์เทนเมนต์ ยูบิซอฟต์ และ ไรซิงสตาร์เกมส์ ตัวเกมกำกับ ออกแบบ และเขียนบทโดยโกอิจิ สุดะ หรือที่รู้จักกันในชื่อเล่นของเขาคือ สุดะ 51 เนื้อเรื่องของเกมจะติดตามเรื่องราวเกี่ยวกับทราวิส ทัชดาวน์ ผู้ชื่นชอบวิดีโอเกมและอนิเมะที่ชนะการประมูลดาบบีมคาตานะ ซึ่งเขาเข้าไปพัวพันกับ United Assassins Association โดยไม่ได้ตั้งใจ และถูกบังคับให้ฆ่านักฆ่าที่มีตำแหน่งสูงกว่าเพื่อป้องกันไม่ให้มือสังหารคนอื่นกำหนดเป้าหมายเขา

ตัวเกมมีเวอร์ชันพอร์ตในชื่อ โนมอร์ฮีโรส์: ฮีโรส์พาราไดซ์ ซึ่งวางจำหน่ายสำหรับเพลย์สเตชัน 3 และ เอกซ์บอกซ์ 360 พร้อมเนื้อหาเพิ่มเติมในโซนญี่ปุ่น โคนามิเป็นผู้จัดจำหน่ายเกมเวอร์ชันที่ขายในต่างประเทศซึ่งแตกต่างจากเวอร์ชันดั้งเดิม และมีเพียงเวอร์ชันเพลย์สเตชัน 3 เท่านั้นที่ได้รับการแปลเป็นภาษาอังกฤษ ตัวเกมเวอร์ชันพอร์ตของเวอร์ชันดั้งเดิมวางจำหน่ายในภายหลังสำหรับนินเท็นโด สวิตช์ ในปี 2020 และสำหรับแอมะซอน ลูนา และ ไมโครซอฟท์ วินโดวส์ ผ่านสตีมในปี 2021 ตัวเกมมีภาคต่อในชื่อ โนมอร์ฮีโรส์ 2: เดสเพอริทสตรูกเกิล ซึ่งวางจำหน่ายสำหรับเครื่องวีในปี 2010 เกม ทราวิสสไตรก์อะเกน: โนมอร์ฮีโรส์ วางจำหน่ายสำหรับนินเท็นโด สวิตช์ ในปี 2019 และเกมภาคหลักต่อมา โนมอร์ฮีโรส์ III ได้ประกาศเปิดตัวในงานอี3 2019 และวางจำหน่ายในวันที่ 27 สิงหาคม 2021 สำหรับนินเท็นโด สวิตช์

 หมายเหตุ 

 อ้างอิง 

หมวดหมู่:วิดีโอเกมที่ออกวางจำหน่ายในปี พ.ศ. 2550
หมวดหมู่:เกมสำหรับนินเท็นโดวี‎
หมวดหมู่:เกมสำหรับวินโดวส์
หมวดหมู่:เกมสำหรับนินเท็นโดสวิตช์
หมวดหมู่:วิดีโอเกมที่ถูกเซ็นเซอร์
หมวดหมู่:วิดีโอเกมที่พัฒนาขึ้นในประเทศญี่ปุ่น
หมวดหมู่:โนมอร์ฮีโรส์